
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ21/480 (1) 

Σύσταση Τοπικής Διοικητικής Επιτροπής στο Τοπικό Υποκ/μα ΙΚΑ 

Στυλίδας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 7 του Ν. 1654/86 (ΦΕΚ 177/86). 

2. Την παρ. 1 του άρθρου 13 του Ν. 1232/82 «επαναφορά σε ισχύ 
τροποποίηση και συμπλήρωση των διατάξεων του Ν.Δ. 4352/64 και 
άλλες διατάξεις» (ΦΕΚ 22 τ.Α.). 

3. Την 84/συν. 10/28.3.90 απόφαση του Διοικητικού Συμβουλίου 
του ΙΚΑ, αποφασίζουμε: 

1. Συνιστάται στο Τοπικό Υποκ/μα ΙΚΑ Στυλίδας Νομού Φθιώτιδας 
Τοπική Διοικητική Επιτροπή. 

Η συγκρότηση και ο διορισμός των μελών της παραπάνω Επιτροπής 
καθορίζεται από τις διατάξεις του άρθρου 13 του Ν. 825/78 τ.Α’ (ΦΕΚ 
189/78), όπως αυτό έχει τροποποιηθεί μεταγενέστερα. 

Για τον τρόπο λειτουργίας και τα λοιπά θέματα ισχύουν οι κείμενες 
διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Απριλίου 1990 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 4199 (2) 

Κατάργηση ΤΟΕΒ Βονίτσης και ΤΟΕΒ Μοναστηρακίου - Σύσταση 

«ΤΟΕΒ Ανακτορίου» - Έγκριση Καταστατικού του. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν.Δ. 3881/58 «Περί έργων Εγγείων Βελτιώ¬ 
σεων». 

2. Τις διατάξεις του από 13.9.59 Β.Δ. «Περί ΟΕΒ». 

3. Τις αριθμ. 213166/10670/59 και ΥΕΒ 21799/2800/ 
1272/63 αποφάσεις του ΥΠ-ΓΕ με τις οποίες συστήθηκαν οι ΤΟΕΒ 
Βόνιτσας και ΤΟΕΒ Μοναστηρακίου αντίστοιχα. 

4. Το απόσπασμα από το αριθμ. 1/30.1.89 πρακτικό (γνωμοδό¬ 
τηση 5η) του Π.Γ.Σ.Ε.Ε. με το οποίο.γνωμοδοτείται η κατάργηση των 
ως άνω δύο ΤΟΕΒ και η σύσταση νέου. 

5. Το από 11.4.90 πρακτικόν της Ιδρυτικής Γενικής Συνέλευσης του 
υπό σύσταση νέου «ΤΟΕΒ Ανακτορίου». 

6. Τα Β.Δ. 709/70 και 192/72, εκδοθέντα βάσει του Ν.Δ. 532/70 
«περί Δ/κής Αποκέντρωσης», αποφασίζουμε: 

1. Καταργούμε τον ΤΟΕΒ Βονίτσης και τον ΤΟΕΒ Μοναστηρακίου, 
καθ’ όσον εξέλιπον οι λόγοι για τους οποίους συνεστήθησαν, μετά την 

κατασκευή των εγγειοβελτιωτικών έργων οτην περιοχή των Κοινοτή¬ 
των Μοναστηρακίου, Παλαίρου, Αγ. Νικολάου, Πογωνιάς, Πλαγιάς, 
Περατιάς και του Δήμου Βόνιτσας. 

2. Συνιστούμε Τοπικό Οργοινισμό Εγγείων Βελτιώσεων (ΤΟΕΒ) με 
την επωνυμία «ΤΟΕΒ Ανακτορίου» και έδρα την Βόνιτσα. 

3. Εγκρίνουμε το καταστατικό του ως άνω «ΤΟΕΒ Ανακτορίου», ψη- 
φισθέντος κατά την Ιδρυτική Γενική Συνέλευση της 11.4.90 και αποτε- 
λούμενο από 50 άρθρα, με τις εξής προσθήκες: 

α) Στο άρθρο I, μετά την λέξη επωνυμία: «ΤΟΕΒ Ανακτορίου». 
β) Στο άρθρο 2, συμπληρώνονται τα κενά κατά σειρά με τις λέξεις 
«Βόνιτσα», «Ξηρομέρου» και «Αιτωλ/νίας». 

γ) Στο άρθρο 3 μετά τη λήξη έκταση συμπληρώνεται το κενό με τον 
αριθμό: «23.500». 

Στο ίδιο μετά την λέξη γ) λειτουργούνται προστίθεται: α) αρδευτικό 
έργο Παλαίρου - Παγωνιάς - Αγ. Νικολάου - Πλαγιάς - Περατιάς». 
β) Αρδευτικό έργο Κοινότητας Μοναστή ρακιού, 
γ) Αρδευτικό έργο Βόνιτσας - Μοναστηρακίου. 
δ) Στο άρθρο 10, μετά την λέξη Κλίμακα, προστίθεται: 

«Από 1-20 στρεμ. ψήφοι 1 
Από 20 στρεμ. και πάνω ψήφοι 2». 

Στο ίδιο άρθρο, μετά την λέξη αυτού σε, προστίθεται ο αριθμός «59» 
και μετά τις λέξεις ως εξής προστίθεται: 

«Τοπική Συνέλευση Μοναστηρακίου 26 
«Τοπική Συνέλευση Βονίτσης 23 
«Τοπική Συνέλευση Παλαίρου 6 
«Τοπική Συνέλευση Αγ. Νικολάου 4 

ε) Στο άρθρο 18 μετά την λέξη από, προστίθεται ο αριθμός «7» και 
μετά την λέξη Τα ο αριθμός «7». 

στ) Τα κενά του άρθρου 19, μετά τις λέξεις μέχρι και των με αριθ¬ 
μούς «4» και «4». 

ζ) Το κενό του άρθρου 22 μετά την λέξη παρίστανται συμπληρώνεται 
με τον αριθμό «4». 

η) Τα κενά του άρθρου 33, συμπληρώνονται κατά σειρά μα τους αριθ¬ 
μούς «50», «200» και την λέξη «μία». 

4. Ορίζουμε εκκαθαριστή για τους δύο καταργημένους ΤΟΕΒ Βονί¬ 
τσης και ΤΟΕΒ Μοναστηρακίου τον Ιω. Σκαρτσάρη, εποπτικό ΟΕΒ της 
Δ/νσης Ε.Β. Αιτωλ/νίας, με βαθμό Α' Έργο του εκκαθαριστή είναι ο 
καθορισμός της περιουσιακής κατάστασης των καταργημένων ΤΟΕΒ 
και η σύνταξη απογραφής και Ιαολογισμιού. 

5. Η καθαρά περιουσία των καταργουμένων ΤΟΕΒ περιέρχεται στο 
διάδοχο ΤΟΕΒ Ανακτορίου. 

6. Το τακτικό προσωπικό των καταργουμένων ΤΟΕΒ προσλαμβάνε¬ 
ται αυτοδίκαια στο νέο συνιστώ μενο ΤΟΕΒ και εντάσσεται σε τακτικές 
θέσεις που θα προβλεφθόύν στον ΚΕΥ του υπόψη ΤΟΕΒ, αναγνωρζομέ- 
νων των προϋπηρεσιών τους. 

7. Η ισχύς της αποφάσεώς μας αυτής άρχεται από της κοινοποίησής 

της· 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αγρίνιο, 23 Απριλίου 1990 

Ο Νομάρχης 
Β. ΛΑΖΑΡΗΣ 


Αριθ. 11677 (3) 

Τροποποίηση της 50493/84 αποφάσης του Τπουργ. Εσωτερικών. 


Ο ΝΟΜΑΡΧΗΣ ΑΝΑΤ. ΑΤΉΚΗΣ 

Έχοντας υπόψη: 

1. Τις διατάξεις του άρθρου 260 του Π.Δ/τος 323/89. 

2. Την 50493/84 απόφαση του ΤΠ.ΕΣ. για σύσταση κοινοτικής 
επιχείρησης κατασκευής τεχνικών έργων, στην κοινότητα Μελισσίων, 
όπως αυτή τροποποιήθηκε με την 30731/89 όμοια της Νομαρχίας 

1 Ανατ. Αττικής. 

3. την 85/90 απόφαση του κοινοτικού συμβουλίου Μελισσίων, περί 
1 αυξήσεως του κεφαλαίου εκκίνησης της ΚΕΤΕΜ, αποφασίζουμε: 

Τροποποιούμε την 50493/84 απόφαση του ΤΠ.ΕΣ. η οποία τροπο¬ 
ποιήθηκε με την 30731/89, όμοια της Νομαρχίας Ανατ. Αττικής, ως 
προς το άρθρο 6 που αναφέρεται στο χρημιατικό ποσό των 5.300.000 
δρχ. ως αρχικό κεφάλαιο που αυξήθηκε κατά 3.000.000 δρχ. (σύνολο 


8.300.000) και αυξάνεται αυτό κατά 2.000.000 δραχμές. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αγία Παρασκευή, 26 Απριλίου 1990 

Ο Νομάρχης κ.α.α. 

Ο Διευθυντής 
Δ. ΜΑΝΙΑΤΑΚΟΣ 

-♦- 

Αριθ. 403 (4) 

Διαπίστωση αυτοδίκαιης σύστασης θέσης στην κοινότητα Ζυγοβιστίου 

Ν. Αρκαδίας. 

Ο ΠΡΟΕΔΡΟΣ ΤΗΣ ΚΟΙΝ/ΤΑΣ ΖΥΓΟΒΙΣΤΙΟΥ 

Έχοντας υπόψη: 

1. Τις διατάξεις του Ν. 1735/87 με τις οποίες ρυθμίζονται θέματα 
προσωπικού ιδιωτικού δικαίου. 

2. Τις α) ΔΙΠΙΔ/Φ. 42/24/11440/31.12.86 και 

β) ΔΙΠΙΔ/Φ. 63/11056/31.12.87 κοινές υπουργικές αποφάσεις 
των υπουργών Προεδρίας της Κυβέρνησης, Εσωτερικών, Οικονομι¬ 
κών. 

3. Την 41/89 απόφαση Πρωτοδικείου Τρίπολης. 

4. Την 44/89 απόφαση του Κοιν. Συμβουλίου Ζυγοβιστίου και την 
εγκριτική απόφαση του Νομάρχη Αρκαδίας, αποφασίζουμε: 

Διαπιστώνουμε την αυτοδίκαιη σύσταση μιας θέσης γραμματέα με 
σχέση εργασίας ιδιωτικού δικαίου αορίστου χρόνου για την τακτοποί¬ 
ηση του υπηρετούντος προσωπικού. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Ζυγοβίστι, 1 Δεκεμβρίου 1989 

Ο Πρόεδρος 
ΓΡΗΓ. ΣΚΑΡΜΕΑΣ 

-♦- 

Αριθ. 4955 (5) 

Σύσταση ίδιου νομικού προσώπου με το όνομα «Σχολική Επιτροπή Δη¬ 
μοτικού σχολείου - Νηπιαγωγείου Καλλιθέας στην Κοινότητα Καλ¬ 
λιθέας Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (323 Π.Δ.) 

2. Την 11/90 απόφαση του κοινοτικού συμβουλίου Καλλιθέας του 
νομού μας. 

3. Το 28303/17.3.89 έγγραφο του Υπουργείου Εσωτερικών. 

4. Την ΣΤ 5/26/5.10.1988 κοινή απόφαση των υπουργών Εσωτε¬ 
ρικών, Οικονομικών, Εθνικής Παιδείας και θρησκευμάτων και Περι¬ 
βάλλοντος, Χωροταξίας και Δημοσίων Έργων, αποφασίζουμε: 

1. Συστήνουμε νομικό πρόσωπο με το όνομα Σχολική Επιτροπή Δη¬ 
μοτικού σχολείου-Νηπιαγωγείου Καλλιθέας στην Κοινότητα Καλλι¬ 
θέας Ν. Βοιωτίας. 

2. Σκοπός του νομικού προσώπου είναι: 

«Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από: επταμελές διοικητικό συμβού¬ 
λιο αποτελούμενο από: 

α) Τον εκάστοτε πρόεδρο της κοινότητας ή ένα κοινοτικό σύμβουλο 
οριζόμενο από το κοινοτικό συμβούλιο ως Πρόεδρο. 

β) Δύο κοινοτικούς συμβούλους που ορίζονται με απόφαση του κοινο¬ 
τικού συμβουλίου. 

γ) τον δ/ντή του δημοτικού σχολείου (τον εκάστοτε) 
δ) τον δ/ντή του νηπιαγωγείου (τον εκάστοτε) 
ε) Εκπρόσωπο του συλλόγου γονέων και κηδεμόνων του Δημοτικού 
σχολείου 

στ) εκπρόσωπο του συλλόγου γονέων και κηδεμόνων του νηπιαγω¬ 
γείου. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την Περιουσία του. 

7. Το Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 19 Απριλίου 1990 

Ο Νομάρχης 
Γ. ΠΑΝΑΓΗΣ 

-^- 

Αριθ. 3960 (6) 

Ψήφιση Οργανισμού Εσωτερικής Υπηρεσίας του Πνευματικού - Πολιτι¬ 
στικού Κέντρου, Δήμου Ελευσίνας. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12τουΝ. 1188/81, περί κυρώσεως του 
κώδικα καταστάσεως προσωπικού ΟΤΑ και τις όμοιες του Ν. 
1416/84 «τροποποίηση και συμπλήρωση των διατάξεων της δημοτι¬ 
κής και κοινοτικής νομοθεσίας, για την ενίσχυση της αποκέντρωσης και 
την ενδυνάμωση της τοπικής Αυτοδιοίκησης». 

2. Τις όμοιες του άρθρου 26 του Ν. 1832/89. 

3. Τις διατάξεις του Ν. 1476/84 και τις όμοιες του Ν. 1586/86. 

4. Το αριθμ. 3/7/29.9.89 πρακτικό του Υπηρεσιακού Συμβουλίου 
της Νομαρχίας, στο οποίο διατυπώνει τη σύμφωνη γνώμη του επί της 
αριθμ. 11/88 απόφασης του Διοικητικού Συμβουλίου, του Πνευματι¬ 
κού - Πολιτιστικού Κέντρου του Δήμου Ελευσίνας, σχετικά με την ψή¬ 
φιση του Ο.Ε.Υ. του, αποφασίζουμε: 

Εγκρίνουμε την αριθμ. 11/88 απόφαση, του Διοικητ. Συμβουλίου 
του Πνευματικού - Πολιτιστικού Κέντρου του Δήμου Ελευσίνας, επί της 
οποίας εκφράστηκε η σύμφωνη γνώμη του Δημοτικού Συμβουλίου του 
παραπάνω Δήμου, με την 71/89 απόφασή του και έχει ως εξής: 

Άρθρο Ιο 

Τις υπηρεσίες του Νομικού προσώπου συγκροτεί η Δ/νση Διοικητι¬ 
κών - Οικονομικών - Τεχνικών Υπηρεσιών. 

Άρθρο 2ο 

Η παραπάνω Διεύθυνση, αποτελείται από: 

α. Γραφείο Προϊσταμένου Διεύθυνσης (προΐσταται υπάλληλος, των 
κλάδων ΠΕΙ ή ΤΕ και τούτου μη υπάρχοντος, από τον κλάδο ΔΕ Διοι¬ 
κητικό. 

β. Τμήμα Διοικητικό - Οικονομικό (προΐσταται υπάλληλος, κλάδου 
ΠΕΙ και τούτου μη υπάρχοντος, κλάδου ΔΕΙ). 

- Υπηρεσία προσωπικού 

- Υπηρεσία πρωτοκόλλου - Διεκπεραίωσης - Αρχείου. 

- Υπηρεσία Δημοσίων Σχέσεων - Κοινωνικών Υπηρεσιών. 

- Υπηρεσία Πολιτιστικών Δραστηριοτήτων - Βιβλιοθήκη 

- Υπηρεσία Λογιστηρίου. 

- Υπηρεσία πληροφορικής. 

γ. Τμήμα τεχνικό (προΐσταται υπάλληλος κλάδων ΠΕ και τούτων μη 
υπαρχόντων, κλάδων ΔΕ), 

- Υπηρεσία συντηρήσεως και χειρισμού μηχανημάτων. 


Άρθρο 3ο | 

Η οργανική σύνθεση και κατάταξη των θέσεων του προσωπικού { 
Πνευματικού - Πολιτιστικού Κέντρου Ελευσίνας, έχει ως εξής: I 

Α' ΔΙΟΙΚΗΤΙΚΟ ΠΡΟΣΩΠΙΚΟ: | 

1) Δύο (2) θέσεις του κλάδου ΠΕΙ Διοικητικού με βαθμούς Γ-Α. ί 

2) Μία (1) θέση του κλάδου ΠΕ2 Εφόρων Βιβλιοθηκών με βαθμούς | 
Γ-Α. 

3) Μία (1) θέση του κλάδου ΤΕ2 Κοινών. Λειτουργών με βαθμούς 
Γ-Α. 

4) Μία θέση του κλάδου ΤΕ19 πληροφορικής, με βαθμούς Γ-Α. 

5) τέσσερις (4) θέσεις του κλάδου ΔΕΙ Διοικητικού, με βαθμούς Γ-Α. 

6) Μία (1) θέση του κλάδου ΥΕ1 κλητήρων - θυρωρών - γενικών κα- ; 

θηκόντων με βαθμούς Δ-Γ. ; 

Β· ΤΕΧΝΙΚΟ ΠΡΟΣΩΠΙΚΟ 

1) Μία (1) θέση, του κλάδου ΔΕ5 εργοδηγών με βαθμούς Γ-Α. 

2) Μία (1) θέση του κλάδου ΔΕ29 οδηγών αυτοκινήτων, με βαθμούς 
Γ-Α. 

3) Δύο (2) θέσεις, του κλάδου ΔΕ24 ηλεκτρολόγων, με βαθμούς 
Γ-Α. 

4) τρεις (3) θέσεις του κλάδου ΔΕ30 τεχνιτών γενικά, με βαθμούς 
Γ-Α. 

5) επτά (7) θέσεις κλάδου ΥΕ16 εργατών γενικά, με βαθμούς Δ-Γ. 

Άρθρο 4ο 

Οι αρμοδιότητες και τα καθήκοντα των προαναφερόμενων υπηρεσια¬ 
κών μονάδων, ορίζονται ως εξής: 

Α. Διεύθυνση Διοικητικών, οικονομικών και Τεχνικών Υπηρε¬ 
σιών. 

Γ ραφείο Προϊσταμένου. 1 

Ο Προϊστάμενος παρακολουθεί την ομαλή λειτουργία των Τμημάτων 
και των επί μέρους Υπηρεσιών της Διεύθυνσης. 

θεωρεί την απευθυνόμενη στο Πνευματικό Κέντρο αλληλογραφία 
και διαβιβάζει αυτή δια του πρωτοκόλλου στα αρμόδια Τμήματα και 
Υπηρεσίες. Ελέγχει και πολλές φορές θεωρείται συντασσόμενα και προ- 
σαγόμενα σ’ αυτόν διάφορα έγγραφα των Τμημάτων και Υπηρεσιών, 
πριν αυτά υπογραφούν από τον Προέδρο. Υπογράφει, τα έγγραφα εκείνα 
για τα οποία ο Πρόεδρος με απόφασή του έχει αναθέσει αυτή την αρμό- | 
διότητα. Διεξάγει κάθε εργασία που ανάγεται στην αρμοδιότητά του ως ι 
Προϊσταμένου. Κανονίζει τα της Εσωτερικής Υπηρεσίας των Υπηρε- 
σιών, Τμημάτων και Γ ραφείων, αναθέτει στην ανάγκη, σε οποιοδήποτε 
απ’ αυτά κάθε έκτακτη εργασία έστω και άσχετη με την ειδική αρμόδιό- ! 
τητά τους και εισηγείται στον Πρόεδρο για τις μεταθέσεις, αποσπάσεις, | 
ανακρίσεις κ.λπ. ί 

Στη δικαιοδοσία του Προϊσταμένου υπάγονται οι δακτυλσγράφοι και I 
οι κλητήρες, οι οποίοι ενεργούν τις καθοριζόμενες κατά υπηρεσίες, τμή¬ 
ματα και γραφεία εργασίες. Μέριμνά του είναι η εφαρμογή των διατά¬ 
ξεων του Κώδικα καταστάσεως των υπαλλήλων και των συναφών νο- 
μοθετημάτων των αναφερομένων στο αντικείμενο αυτό. Παρακολουθεί 
τα οικονομικά του ΝΠΔΔ και προτείνει μέτρα για τη βελτίωση αυτών. 

Γενικά παρακολουθεί την γενική οικονομική κατάσταση του ΝΠΔΔ \ 
και ασκεί την εποπτεία’κατά τις διατάξεις του περί οικονομικής διοική- 
σεως και λογιστικού ισχύοντος Προεδρικού Διατάγματος. Συντονίζει, 
κατευθύνει και είναι υπεύθυνος για κάθε θέμα αρμοδιότητας της Τεχνι- | 
κής Υπηρεσίας. Έχει την ευθύνη επί του προσλαμβανόμενου Εργατοτε- 
χνικού προσωπικού, τον έλεγχο των βιβλίων παρουσίας του Εργατοτε- 
χνικού προσωπικού για το ακριβές των πραγματοποιουμένων ημερομι¬ 
σθίων. 

1. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ ! 

Γραφείο Προϊσταμένου Τμήματος | 

0 προϊστάμενος φροντίζει για τον καταμερισμό, κατά τον καλύτερο | 
τρόπο, των εργασιών του Τμήματος, ελέγχει άμεσα την απόδοση των | 
εργαζομένων. Μελετά τις συμφερότερες λύσεις στους διάφορους τομείς : 
δραστηριότητας των εργαζομένων στο Τμήμα υπαλλήλων. Εισηγείται ! 
στη Διεύθυνση του Π.Κ. για τα αντικείμενα που έχουν έκτακτη σοβαρό¬ 
τητα και ευθύνη και γενικά συντονίζει τις εργασίες του προσωπικού του 
Τμήματος. 

Παρακολουθεί τα οικονομικά του ΝΠΔΔ, βγάζει συμπεράσματα και 
εισηγείται αρμοδίους για τη βελτίωσή τους. Φροντίζει για τη σύνταξη 
του Προϋπολογισμού Εσόδων - Εξόδων και υποβάλλει τον απολογισμό 
στον αρμόδιο πάρεδρο, ύστερα από τα διαδοχικά στάδια επεξεργασίας 

και ελέγχου που προβλέπονται από τον Δημοτικό κώδικα. 

Εισηγείται για την ανάληψη προβλεπομένων στον προϋπολογισμό 
πιστώσεων κάι πληρωμή οποιασΒήποτε νομίμου δαπάνης. 

Συνεργάζεται με τη Διεύθυνση του ΝΠΔΔ στα γενικά θέματα που 
αντιμετωπίζει το Τμήμα για τον κάλύτέρο συντονισμό των ενεργειών. 

Ια. Υπηρεσία Προσωπικού 

Συντάσσει όλες τις αποφάσεις του Προέδρου, σύμφωνα με τις ισχύου- 
σες διατάξεις των νόμων τις σχετικές με τις εν γένει υπηρεσιακές μετα¬ 
βολές του προσωπικού του ΝΠΔΔ, δηλαδή διορισμούς, μονιμοποιήσεις, 
προαγωγές, απονομές επιδομάτων, χορήγηση κανονικών και αναρρω- 
τικών αδειών, απονομή ηθικών αμοιβών, επιβολή πειθαρχικών ποινών, 
απολύσεων κ.λπ. 

Διεκπεραιώνει όλη την αλληλογραφία που έχει σχέση με το προσω¬ 
πικό προς τις προϊστάμενες και άλλες αρχές. 

Φροντίζει για την ενημέρωση και φύλαξη των ατομικών - Υπηρεσια¬ 
κών φακέλλων των υπαλλήλων καθώς και για την κανονική και υπεύ¬ 
θυνη τήρηση και φύλαξη των εξής βιβλίων που προβλέπονται από το 
Β.Δ. 542/1961: α) του βιβλίου μητρώου υπαλλήλων και β) του βι¬ 
βλίου ημερομισθίων προσωπικού. 

1β. Υπηρεσία πρωτοκόλλου - Διεκπεραίωσης - Αρχείου 

Φροντίζει για την πρωτοκόλληση στο Γενικό πρωτόκολλο του Πνευ¬ 
ματικού Κέντρου όλων των εγγράφων που απευθύνονται σ’ αυτό και 
φεύγουν απ’ αυτό, τη διεκπεραίωσή τους στις διάφορες υπηρεσίες του 
ΝΠΔΔ ή άλλες αρχές που απευθύνονται. 

Τηρεί το Αρχείο, σύμφωνα με τις καθοδηγητικές εγκυκλίους, αποφά¬ 
σεις των προϊσταμένων αρχών και ενημερώνει το πρωτόκολλο για την 
κίνηση των εγγράφων. Τηρεί τα εξής βιβλία που προβλέπονται από το 
ΒΔ 542/1961 δηλαδή: α) το βιβλίο γενικού πρωτοκόλλου του ΝΠΔΔ 
που είναι από τα πλέον σοβαρά και εμπιστευτικά βιβλία, β) το βιβλίο 
διεκπεραιώσεως της αλληλογραφίας, γ) το βιβλίο διανομής της αλλη¬ 
λογραφίας και δ) κάθε άλλο βιβλίο που εξυπηρετεί άσχετα αν προβλέπε- 
ται από το ανωτέρω διάταγμα. Με ευθύνη των εργαζομένων στο γρα¬ 
φείο αυτό θεωρούνται όλα τα σχετικά βιβλία όπως ορίζει το Β. Δ/γμα 
542/1961. 

1γ. Υπηρεσία Δημοσίων Σχέσεων - Κοινωνικών Υπηρεσιών 

Ενημερώνει τους δημότες για την αποστολή του Πνευματικού Πολι¬ 
τιστικού Κέντρου, για τις υπηρεσίες που προσφέρει, καθώς και για τον 
τρόπο λειτουργίας του. Φροντίζει για τον προγραμματισμό και την ορ¬ 
γάνωση εορτών και διαφόρων εκδηλώσεων προβολής και δημοσιότητας 
(εκθέσεων, συγκεντρώσεων, διαλέξεων, συνεδριάσεων κ.λπ.) και τη σύ¬ 
νταξη και έκδοση Ενημερωτικών και άλλων χρήσιμων για τους δημότες 
εντύπων, ύστερα από έγκριση του Διοικητικού Συμβουλίου ή του Προέ¬ 
δρου και πάντοτε μέσα στις υπό του Νόμου προβλεπόμενες διαδικασίες. 

Φροντίζει για την προβολή και δραστηριότητα του Πνευματικού Πο¬ 
λιτιστικού Κέντρου στον Τύπο, το ραδιόφωνο και την τηλεόραση. Επί¬ 
σης στην Υπηρεσία αυτή ασκεί τα καθήκοντά της η Κοινωνική Λειτουρ¬ 
γός του Πνευματικού Κέντρου. 

1δ. Υπηρεσία Πολιτιστικών Δραστηριοτήτων - Βιβλιοθήκη 

Φροντίζει για τις πολιτιστικές και μορφωτικές δραστηριότητες του 
Πνευματικού Κέντρου και τις σχέσεις του με τα σχολεία και άλλους φο¬ 
ρείς. Ο υπεύθυνος Βιβλιοθήκης θα έχει την ευθύνη των αντικειμένων 
που σχετίζονται με την ομαλή λειτουργία της βιβλιοθήκης. Θα φροντίζει 
για την τήρηση της τάξεως και της ευκοσμίας στο χώρο αυτής και γε¬ 
νικά θα έχει την ευθύνη για κάθε θέμα που θα συντελεί στην απρόσκοπτη 
εξυπηρέτηση του αναγνωστικού κοινού. Θα παρακολουθεί ανελειπώς 
τις ελείψεις σε βιβλία και σε άλλου είδους εξοπλισμό και θα εισηγείται 
αρμοδίως για την προμήθεια αυτών. Επίσης θα τηρούνται τα προβλεπό- 
μενα από το νόμο βιβλία. Με ευθύνη του υπαλλήλου βιβλιοθήκης θα τη¬ 
ρείται επακριβώς το ωράριο λειτουργίας της βιβλιοθήκης και θα κατα¬ 
χωρεί σε ειδικά βιβλία τα συμβαίνοντα. Με πράξη του Προέδρου θα ρυθ¬ 
μίζεται κάθε θέα και κάθε άλλη εργασία που δεν είναι δυνατόν να προ- 
βλεφθεί στον παρόντα οργανισμό. 

1ε. Υπηρεσία Λογιστηρίου. 

Φροντίζει για την σύνταξη του Προϋπολογισμού εσόδων - εξόδων και 
υποβάλλει τον απολογισμό στον αρμόδιο πάρεδρο. Βεβαιώνει κάθε νό¬ 
μιμο έσοδο του ΠΚ τηρεί και ενημερώνει κανονικά τα βιβλία που προ- 
βλέπονται από το Β.Δ. 542/61: 1) Βιβλίο βεβαιουμένων εσόδων, 2) 
Βιβλίο διαχειρίσεως και εκμεταλλεύσεως ακινήτου περιουσίας, κληρο¬ 
δοτημάτων και δωρεών, 3) Κτηματολόγιον 4) Βιβλίο επίπλων και υλι¬ 
κού μη αναλώσιμου, 5) Ημερολόγιο καταχωρήσεως των χρηματικών 
ενταλμάτων, 6) Καθολικό καταχωρήσεως των χρηματικών ενταλμά¬ 


των που εκδίδονται. 

Γενικά ενεργεί κάθε σχετική πράξη εκκαθαρίσεως σύμφωνα με τα 
άρθρα 20, 21 και 22 του Β.Δ. 175/15.6.59 «περί Οικονομικής Διοι- 
κήσεως και Λογιστικού των Δήμων και Κοινοτήτων». 

Ιστ. Υπηρεσία Πληροφορικής 

Φροντίζει για την κατάρτιση προγράμματος ανάπτυξης της πληρο¬ 
φορικής και την σωστή λειτουργία και συντήρηση των συστημάτων πλη¬ 
ροφορικής και μηχανογράφησης. 

2. ΤΜΗΜΑ ΤΕΧΝΙΚΟ 

Γραφείο Προϊσταμένου Τμήματος 

Ο Προϊστάμενος του Τμήματος αυτού έχει την ευθύνη του προσωπι¬ 
κού που εργάζεται σ’ αυτό, κατευθύνει και παρακολουθεί την εκτέλεση 
των εργασιών που γίνονται στο Πνευματικό Κέντρο. 

2α. Υπηρεσία Συντηρήσεως και Χειρισμού Μηχανημάτων. 

Φροντίζει για την μαγνητοφώνηση και την βιντεοσκόπηση των εκδη¬ 
λώσεων του Πνευματικού Κέντρου. 

Επίσης έχει την ευθύνη για την συντήρηση και την επισκευή των αυ¬ 
τοκινήτων καθώς και του μηχανολογικού εξοπλισμού του Πνευματικού 
Κέντρου. 

Γενικές Παρατηρήσεις: 

α) Η κατανομή του προσωπικού κατά Υπηρεσίες και Τμήματα ενερ- 
γείται με απόφαση του Προέδρου, με βάση πάντοτε τις υπηρεσιακές 
ανάγκες. 

β) Το προσωπικό με σύμβαση εργασίας Ι.Δ. ακολουθεί την εκάστστε 
σύμβαση Ι.Δ. των Ν.Π.Δ.Δ. και σύμφωνα πάντοτε με τις ισχύουσες συ¬ 
ναφείς διατάξεις. 

γ) Επειδή μερικές δραστηριότητες του Πνευματικού Πολιτιστικού 
Κέντρου, (όπως τμήματα χορού, γυμναστικής, μουσικής κ.λπ.) απαι¬ 
τούν προσωπικό, το οποίο θα εργασθεί ένα ορισμένο χρονικό διάστημα, 
γι’ αυτό το λόγο το προσωπικό αυτό θα προσλαμβάνεται με σύμβαση μί¬ 
σθωσης έργου ή για κάλυψη παροδικών αναγκών, όπως ορίζεται από 
τις εκάστοτε ισχύουσες διατάξεις. Από τη δημοσίευση του παρόντος ορ¬ 
γανισμού Εσωτερικής Υπηρεσίας, κάθε προηγούμενη σχετική από¬ 
φαση, παύει να ισχύει. 

Η παρούσα θα δημοσιευθεί στην Εφημερίδα της Κυβερνήσεως. 

Αιγάλεω, 4 Απριλίου 1990 
Ο Νομάρχης 

ΜΙΛΤ. ΠΑΠΑΘΑΝΑΣΙΟΥ 
-♦- 

Αριθ. 5555 (7) 

Έγκριση της 1312/6/90 απόφασης του Λ/Χ Κω περί αναπροσαρμο¬ 
γής ναύλου επιβατών τοπικής δρομολογιακής γραμμής. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του άρθρου 178 παρ. 2 του Κ.Δ.Ν.Δ. 

2. Τις διατάξεις του Π.Δ. 338/83 (ΦΕΚ 119 τ.Α’ 1983). 

3. Την αριθμ. 1312/6/90 απόφαση του Λ/Χ Κω, που μας διαβιβά¬ 
σθηκε με το αριθμ. 1312/7/90/23.3.90 έγγραφό του με τη οποία κα¬ 
θορίζει αναπροσαρμογή ναύλου της τοπικής δρομολογιακής γραμ¬ 
μής· 

4. Τις διατάξεις του Ν. 3200/55 «περί Διοικητικής Αποκέντρωσης», 
αποφασίζουμε: 

Εγκρίνουμε την 1312/6/90 απόφαση του Λιμεναρχείου Κω που 
αναπροσαρμόζει τον ναύλο της τοπικής δρομολογιακής γραμμής Καρ- 
δάμαινας Κω-Νισύρου που γίνεται με το Ε/Γ-Π/Κ ΧΡΥΣΟΥΛΑ Ν.Π. 
2244, σε ποσοστό 15% ήτοι από 421 σε 484 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 18 Απριλίου 1990 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

Αριθ. 9363 (8) 

Έγκριση του Ειδικού Κανονισμού Λιμένα Ηρακλείου αριθ. 47. 

Ο ΝΟΜΑΡΧΗΣ ΗΡΑΚΛΕΙΟΥ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κωδικός 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119 Α/8.9.83). 

3. Το σχέδιο του αριθ. 47 Ειδικού Κανονισμού του Λιμένα Ηρα¬ 
κλείου που μας υποβλήθηκε με την αριθμ. 3422.25/1/90/23.3.90 
αναφορά της Λιμενικής Αρχής Ηρακλείου και επειδή με τις ανωτέρω 
διατάξεις ρυθμίζονται θέματα που κανονίζουν την εύρυθμη λειτουργία 
του λιμένα, αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα Ηρα¬ 
κλείου αριθμ. 47. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΡΑΚΛΕΙΟΥ 
ΑΡΙΘΜ. 47 

«Περί αναπροσαρμογής των αχθοφορικών και λεμβουχικών δικαιωμά¬ 
των Λιμένα Ηρακλείου και Κοιλών Λιμένων». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΗΡΑΚΛΕΙΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162 Α)’ συνδιαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Ναυτι¬ 
κού Δικαίου (ΦΕΚ 261 Λ). 

β) Τις διατάξεις του Ν.Δ. 444/70 «περί αρμοδιότητας του Λ.Σ. και 
σχέσεως προς τας αρμοδιότητας των Σωμάτων Ασφαλείας» (ΦΕΚ 
39Α). 

γ) Τις διατάξεις του Π.Δ. 338/83 (ΦΕΚ 119 Α/8.9.83). 

δ) Την αριθμ. 3422.25/3/90/6.3.90 εγκριτική διαταγή ΥΕΝ/ 
ΔΛΛΕ β'. 

Άρθρο 1 

Ο Παρών Ειδικός Κανονισμός Λιμένα Ηρακλείου ισχύει στη χερσαία- 
και θαλάσσια ζώνη του, τους λιμένες, τους όρμους καθώς και τη θαλάσ¬ 
σια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Σταθμών και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο 2 

1. Τα δικαιώματα των αποσκευοφορέων στους λιμένες Ηρακλείου 
και Καλών Λιμένων για επιβάτες που μεταφέρουν συνηθισμένες απο¬ 
σκευές καθορίζονται ανεξάρτητα θέσης και είδους εισιτηρίου σε δραχμές 
86 . 

2. Για αποσκευές βάρους μεγαλύτερου των 25 κιλών (η μέχρι βά¬ 
ρους 25 κιλών λογίζεται συνήθης αποσκευή) τα αχθοφορικά δικαιώ¬ 
ματα καθορίζονται ως εξής: 

α) Βαλίτσες, δέματα, σάκοι κ.λπ. βάρους μέχρι 20 κιλά δραχμές 16 
κατά τεμάχιο. 

β) Βαλίτσες, δέματα, σάκοι κ.λπ. βάρους από 21 μέχρι 50 κιλά 
δραχμές 37 κατά τεμάχιο. 

γ) Μπαούλα, ηλεκτρικές συσκευές, έπιπλα κ.λπ. βάρους μεγαλύτε¬ 
ρου των 50 κιλών δραχμές 61 κατά τεμάχιο. 

3. Δεν εισπράττονται αχθοφορικά δικαιώματα στις εξής περιπτώ¬ 
σεις: 

α) Για τους ταξιδεύοντες δια των κρουαζιεροπλοίων που καταπλέουν 
στον λιμένα οι οποίοι επισκεπτόμενοι την πόλη επιβιβάζονται εκ νέου 
του αυτού πλοίου και ακολουθούν αυτό στο δρομολόγιό του. 

β) Για τους ταξιδεύοντες δωρεάν βάσει σημειώματος της Λιμενικής 

Α ρχής· 

γ) Επί εισιτηρίων εικδιδομένων βάσει καταστάσεων επιβιβάσεως σε 
οπλίτες των Ενόπλων Δυνάμεων και των Σωμάτων Ασφαλείας. 

4. Η για κάθε περίπτωση χορηγούμενη με απόφαση του Υ.Ε.Ν. έκ¬ 
πτωση επί της τιμής των εισιτηρίων, δεν έχει επίπτωση ανάλογη στο 
οιχθοφορικό δικαίωμα. 


Άρθρο 3 

Τα λεμβουχικά δικαιώματα για τη μεταφορά επιβατών μαζί με τις 
συνηθισμένες αποσκευές τους, που μεταφέρονται από τα πλοία που βρί¬ 
σκονται αρόδου (επ’ άγκυρα) μέχρι την προβλήτα μετ’ επιστροφής είναι 
τα παρακάτω: 

α) Για επιβάτες ανεξάρτητα από τη θέση τους 110 δρχ. 
β) Για μεταφορά επισκεπτών καταβάλλονται για κάθε διαδρομή μετ’ 
επιστροφής 110 δραχμές το άτομο. 

Άρθρο 4 

Ορίζουμε τα πιο κάτω λεμβουχικά δικαιώματα αποσκευών, όταν αυ¬ 
τές υπερβαίνουν τα 25 κιλά βάρος για κάθε επιβάτη, 
α) Διάφορα μικροφορτία 2 δραχμές κατά κιλό, 
β) Έπιπλα, σκεύη, βαριά αντικείμενα 2 δρχ. κατά κιλό. 

Άρθρο 5 

Για την εξυπηρέτηση αγκυροβολημένων Φ/Γ ή Ο/Γ πλοίων, καθο¬ 
ρίζεται αντάλλαγμα χρέους μισθωμένης βάρκας που συμπεριλαμβάνει 
και αμοιβής των λεμβούχων που επιβαίνουν σ’ αυτήν σε 531 δρχ. για 
κάθε δρομολόγιο της λέμβου και για απόσταση μέχρι ένα μίλι από τον 
προβλήτα του λιμανιού και από ώρα 07.00 μέχρι 20.00", σε 796 δρχ. 
από ώρα 20.00" μέχρι 24.00" και σε 1060 δρχ. από 24.00" μέχρι 
07.00" ώρα. 

Για αποστάσεις μεγαλύτερες του ναυτικού μιλίου το λεμβουχικά δι¬ 
καίωμα καθορίζεται με ελεύθερη συμφωνία των ενδιαφερομένων και σε 
περίπτωση αδυναμίας επίτευξης με απόφαση του Λιμενάρχη Ηρα¬ 
κλείου. 

Άρθρο 6 

Ορίζουμε αντάλλαγμα χρέωσης βάρκας που συμπεριλαμβάνει και 
αμοιβή των λεμβούχων που επιβαίνουν σ’ αυτή για αποκλειστική χρη¬ 
σιμοποίηση προς μεταφορά επίπλων, αποσκευών και εμπορευμάτων 
από ή προς το πλοίο 796 δρχ. Προκειμένου για μεταφορά από πλοίο 
που βρίσκεται μακριά από το λιμάνι ή όρμο σε 1570 δραχμές. 

Η παραπάνω τιμή μειώνεται κατά 30% προκειμένου περί Ειδών Δη¬ 
μοσίου, Γεωργικών Εφοδίων που διακινούνται από την Λ.Τ.Ε. ή άλλους 
Κρατικούς ή Κοινοφελείς Οργανισμούς. 

Άρθρο 7 

Καθορίζουμε την αμοιβή των λεμβούχων για την πρόαδεση και λύση 
των πλοίων κατά την παραλαβή ή πρυμνοδέτησή τους στο λιμάνι Ηρα¬ 
κλείου ως εξής: 

1. α) Τα Φορτηγά πλοία από 101 μέχρι 500 κοχ 1592 δρχ. 
β) Φορτηγά πλοία από 501 μέχρι 1000 κοχ 3182 δρχ. 

γ) Φορτηγά πλοία από 1001 κοχ και πάνω 3912 δρχ. 

2. Ε/Γ πλοία 

α) Ε/Γ-Ο/Γ και Φ/Γ-Ο/Γ πλοία δραχμές 6884 

β) Ε/Γ πλοία εσωτερικού δραχμές 3182 

γ) Ε/Γ πλοία εξωτερικού Τουριστικά δραχμές 2916 

3. Από την παραπάνω υποχρέωση εξαιρούνται όλα τα πολεμικά 
πλοία. 

4. Για πλοία μέχρι 100 κοχ δεν εισπράττεται αμοιβή για την πρόσ- 
δεση ή λύση τους, εφόσον δε χρησιμοποιηθεί βάρκα. 

5. Το παραπάνω έργο είναι της αποκλειστικής αρμοδιότητας των 
λεμβούχων και απαγορεύεται χρησιμοποίηση ή απασχόληση άλλων 
προσώπων. 

Άρθρο 8 

Τα λεμβουχικά δικαιώματα των άρθρων 3,4, 5, 6 και 7 αυξάνονται 
κατά 75% τα Σάββατα, Κυριακές και εργάσιμες ημέρες κατά τις 
οποίες δεν εργάζονται οι Δημόσιες Υπηρεσίες Ηρακλείου. 

Κατά την εκτέλεση λεμβουχικών εργασιών κατά τις ώρες 20.00 μέ¬ 
χρι 24.00 τα λεμβουχικά δικαιώματα αυξάνονται 50% ενώ κατά τις 
ώρες 24.00 έως 07.00 αυξάνονται 75%. 

Εάν η εργασία εκτελεσθεί κατά το νυκτερινό ωράριο του Σαββάτου ή 
Κυριακές ή εξαιρέσιμου ημέρας προσαυξάνονται κατά 50%. 

Άρθρο 9 

Τα με Ειδικό Κανονισμό καθοριζόμενα λεμβουχικά και αχθοφορικά 
δικαιώματα προσαυξάνονται κατά 15% για χορήγηση δώρου εορτών 

Χριστουγέννων - Πάσχα, 15% για χορήγηση επιδόματος άδειας και 
7,5% υπέρ του Λογαριασμού Επιδόματος Γάμου. 

Άρθρο ΙΟ’ 

Οι εργοδοτικές εισφορές υπέρ ΙΚΑ καθορίζονται σύμφωνα με την 
ισχύουσα κάθε φορά Νομοθετική διάταξη του ΙΚΑ. 

Άρθρο 11 

Από της ισχύος του Κανονισμού αυτού καταργείται ο αριθμ. 38 Ειδι¬ 
κός Κανονισμός Λιμένος Ηρακλείου (ΦΕΚ 421 Β'/31.5.1989). 

Άρθρο 12 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβέρνησης και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές ή αστικές ευθύνες κατά την ισχύουσα Νομοθεσία, 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 Α/3.10.73) όπως τροποποιήθηκε με το Π.Δ. 207/85 (ΦΕΚ 760 
Α/ 

3.5.85). 

Ηράκλειο, 23 Μαρτίου 1990 

Ο Κεντρικός Λιμενάρχης 
Πλοίαρχος Λ.Σ. ΣΑΒΒΑΣ ΜΠΗΛΙΑΣ 
β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 20 Απριλίου 1990 

Ο Νομάρχης 
ΔΗΜ. ΚΟΤΝΕΝΑΚΗΣ 

-♦- 

Αριθ. ττ 9905 (9) 

Υπαγωγή του προσωπικού της Κοινότητας Πετροκεφάλου Ν. Ηρα¬ 
κλείου στις διατάξεις του πρώτου μέρους του κώδικα καταστάσεως 
δημοτικών και κοινοτικών υπαλλήλων. 

Ο ΝΟΜΑΡΧΗΣ ΗΡΑΚΛΕΙΟΥ 

Με την ΕΣ 9905/90 απόφαση του Νομάρχη Ηρακλείου που εκδό- 
θηκε σύμφωνα με τις διατάξεις του άρθρου 3 του Ν. 1188/81 και 
ύστερα από γνωμοδοτήσεις του Κοινοτικού Συμβουλίου και του Υπηρε¬ 
σιακού Συμβουλίου του άρθρου 14 του Ν. 1586/86 υπήχθη στις διατά¬ 
ξεις του πρώτου μέρους του Κώδικα καταστάσεως Δημοτικών και Κοι¬ 
νοτικών Υπαλλήλων το μόνιμο προσωπικό της Κοινότητας Πετροκεφά¬ 
λου ήτοι: ένας Γραμματέας ειδικής περιωρισμένης διαβαθμίσεως, 
επειδή συντρέχουν όλες οι νόμιμες προϋποθέσεις. 

Ηράκλειο, 10 Απριλίου 1990 

Με εντολή Νομάρχη 

Ο Διευθυντής 
ΕΥΘ. ΚΑΚΚΑΒΑΣ 

-♦- 

Αριθ. ΑΥ/Γ1/13807 (10) 

Ανανέωση αδείας λειτουργίας εργαστηρίου Ραδιοϊσοτόπων τμήμα 
εφαρμογών ΙΝ νίΤΚΟ κατηγ. Α-1 στο εργαστ. Βιολογικής Χημείας 
του Α.Π. θεσ/νίκης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/13807/30.3.90 απόφαση της Νομάρχου Θεσ/ 
νίκης, που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Ν.Δ. 470/83 ανανεώθηκε η χορηγηθείσα άδεια λειτουρ¬ 
γίας του εργαστηρίου Ραδιοϊσοτόπων τμήμα εφαρμογών ΙΝ νίΤΚΟ 
κατηγ. (Α-1) στο εργαστήριο Βιολογικής Χημείας του Α.Π.Θ. με υπεύ¬ 
θυνο τον Α. Τρακατέλλη, Καθηγητή Βιολ. Χημείας και υπεύθυνο ακτι- 
νοφυσικό την Δεσπ. Παπαγιαννοπούλου. 

Η ισχύς της ανανέωσης λήγει την 31.12.1991. 

Θεσσαλονίκη, 30 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΥΡΗ 


Αριθ. ΑΥ/Γ1/13806 (11) 

Ανανέωση άδειας λειτουργίας εργαστηρίου Ραδιοϊσοτόπων τμήμα 
εφαρμογών ΙΝ νίΤΚΟ κατηγ. Α-1 στο εργαστ. Ειδικών Βιοχημι¬ 
κών εξετάσεων στην οδό Μητροπόλεως 68 στην θεσ/νίκη. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/13806/30.3.90 απόφαση της Νομάρχου Θεσ/νίκης 
που εκδόθηκε σύμφωνα με τις διατάξεις του άρθρου 4 του Ν.Δ. 181/74 
και Ν.Δ. 470/83 ανανεώθηκε η χορηγηθείσα άδεια λειτουργίας εργα¬ 
στηρίου Ραδιοϊσοτόπων τμήμα εφαρμογών ΙΝ νίΤΚΟ κατηγ. Α-1 στο 
εργαστ. Ειδικών Βιοχημικών εξετάσεων στην οδό Μητροπόλεως 68 
στην Θεσ/νίκη με υπεύθυνο τον καθηγητή Αντ. Τρακατέλλη (Ιατρό- 
Βιοχημικό) και υπεύθυνο Ακτινοφυσικό Ιατρικής την Δ. Παπαγιαννο- 
πούλου. 

Η ισχύς της ανανέωσης λήγει την 31.12.1991. 

Θεσσαλονίκη, 30 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΥΡΗ 

/ 

-«- 

Αριθ. Β.5803 (12) 

Σύσταση δημοτικής επιχείρησης στο Ν. Καρδίτσας με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ ΚΑΙ ΑΝΑΨΥΧΗΣ 
ΚΑΡΔΙΤΣΑΣ». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 260 του Δημοτικού και Κοινοτικού Κώ¬ 
δικα (Π.Δ. 323/89). 

2. Τις διατάξεις του Π.Δ/τος 250/89 (ΦΕΚ 118/Α/10.5.89) 
«Μεταβίβαση αρμοδιοτήτων του Υπουργού Εσωτερικών στους Νομάρ- 
χες». 

3. Την αριθμ. 77/4.4.88 απόφαση του Δημοτικού Συμβουλίου Καρ¬ 
δίτσας για σύσταση Δημοτικής Επιχείρησης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ ΚΑΙ ΑΝΑΨΥΧΗΣ ΚΑΡΔΙΤΣΑΣ 
(ΔΕΤΑΚ)». 

4. Το αριθμ. 48224/30.11.88 έγγραφο του Υπουργείου Εσωτερι¬ 
κών για ένταξη της επένδυσης στις διατάξεις του Ν. 1262/82. 

5. Το αριθμ. 64887/30.11.88 έγγραφο του Υπουργείου Εσωτερι¬ 
κών σχετικά με αξιολόγηση μελετών για τη σύσταση Δημοτικής Επιχεί- 
ρησης. 

6. Το αριθμ. Β.17961/31.8.89 έγγραφό μας προς τη Δ/νση Περι¬ 
φερειακής Ανάπτυξης Θεσσαλίας για αξιολόγηση οικονομοτεχνικής με¬ 
λέτης για τη σύσταση δημοτικής επιχείρησης τουρισμού και αναψυχής 
Δήμου Καρδίτσας. 

7. Την αριθμ. ΙΕ/52/41457/Ν. 1262/82/11.1.90 απόφαση του 
Γενικού Γραμματέα Περιφέρειας Θεσσαλίας για υπαγωγή της επένδυ¬ 
σης του Δήμου Καρδίτσας (υπό σύσταση δημοτικής επιχείρησης) στις 
διατάξεις του Ν. 1262/82, όπως ισχύει. 

8. Το αριθμ. ΙΕ/497/16.3.90 έγγραφο της Υπηρεσίας Περιφερεια¬ 
κής Ανάπτυξης Θεσσαλίας με το οποίο επεστράφει στην υπηρεσία μας η 
μελέτη του Δήμου Καρδίτσας για τη σύσταση της Δημοτικής Επιχείρη¬ 
σης. 

9. Την πλήρη οικονομοτεχνική μελέτη που συντάχθηκε για τη δη¬ 
μιουργία και εκμετάλλευση χώρων αναψυχής και πολιτισμού στο Δήμο 
Καρδίτσας, αποφασίζουμε: 

1. Συνιστάται στο Δήμο Καρδίτσας Δημοτική Επιχείρηση με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ ΚΑΙ ΑΝΑΨΥ¬ 
ΧΗΣ ΚΑΡΔΙΤΣΑΣ» (ΔΕΤΑΚ), ως ίδιο νομικό πρόσωπό το οποίο διέπε- 
ται από τις διατάξεις των άρθρων 260 μέχρι 207, 270, 274 και 287 
του Δημοτικού και Κοινοτικού Κώδικα (Π.Δ. 323/89). 

2. Σκοποί της επιχείρησης είναι η προώθηση της ανάπτυξης δραστη¬ 
ριοτήτων πολιτιστικών, αναψυχής και τουρισμού και ειδικώτερα: 

Α. Αξιοποίηση και εκμετάλλευση πάρκου παυσιλίπου όπως: 
α) Η λειτουργία αναψυκτηρίου. 

β) Η δημιουργία και λειτουργία κέντρου για δραστηριότητες πολιτι¬ 
σμού και αναψυχής. 

γ) Η δημιουργία μικρών μονάδων έκθεσης πουλιών, θερμοκηπίου, 
ανθοκηπίου και εκθετηρίου λουλουδιών με σκοπό να προωθήσουν στους 
νέους ιδέες, φυσιογνωσίας, φυσιολατρείας και αισθητικής. 

Β. Η λειτουργία και εκμετάλλευση του αναψυκτηρίου - περιπτέρου 
στο Πάρκο Παπαράντζας (χιλίων δένδρων). 

3. Η επιχείρηση διοικείται από εννεαμελές (9) διοικητικό συμβούλιο, 
που τα μέλη του ορίζονται μαζί με τους αναπληρωτές τους από το Δημο¬ 
τικό Συμβούλιο σύμφωνα με τις διατάξεις του άρθρου 261 του Π.Δ. 
323/89. 

Από τα μέλη του Διοικητικού Συμβουλίου τρεις (3) είναι αιρετοί εκ¬ 
πρόσωποι του Δήμου Καρδίτσας, ένας (1) εκπρόσωπος Κοινωνικού Φο¬ 
ρέα (εμποροβιομηχανικό επιμελητήριο) και τα υπόλοιπα τέσσερα (4) 
μέλη είναι δημότες ή κάτοικοι του Δήμου Καρδίτσας, που έχουν πείρα ή 
γνώσεις με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι (20) εργαζόμενους. 

4. Η διάρκεια της επιχείρησης ορίζεται αορίστου χρόνου. 

5. Έδρα της επιχείρησης είναι ο Δήμος Καρδίτσας. 

6. Τα περιουσιακά στοιχεία που διαθέτει ο Δήμος Καρδίτσας στην 
επιχείρηση (όπως αυτά αποτιμούνται σύμφωνα με τις διατάξεις του άρ¬ 
θρου 9 του Ν. 2190/20) είναι: α) Παραχωρείται η χρήση για μια εικο¬ 
σαετία (20) του πάρκου Παυσιλίπου με τις υπάρχουσες και τις μέλλου- 
σες να ανεγερθούν εγκαταστάσεις, το οποίο βρίσκεται μέσα στην πόλη 
της Καρδίτσας, έχει επιφάνεια 59.650 τ.μ. και συνορεύει βόρεια με την 
οδό Καποδιστρίου, νότια εν μέρει με την οδό Υψηλάντου και εν μέρει με 
ιδιοκτησίες ιδιωτών, ανατολικά με οδό Μυρμιδόνων και δυτικά με την 
οδό Λ. Σακελλαρίου εν μέρει και εν μέρει με ιδιοκτησίες ιδιωτών. 

β) Παραχωρείται επίσης η χρήση για μια εικοσαετία (20) έκτασης 
1.167,50 τ.μ. μαζί με το υπάρχον περίπτερο, που βρίσκεται μέσα στο 
πάρκο Παπαράντζας (χιλίων δέντρων) το οποίο (πάρκο) βρίσκεται νο¬ 
τιοδυτικά της πόλης και σε απόσταση ενός χιλιομέτρου περίπου από τον 
αστικό της ιστό. 

7. Ο Δήμος Καρδίτσας διαθέτει στην επιχείρηση χρηματικό ποσό 
εκατό χιλιάδων δραχμών (100.000) ως αρχικό κεφάλαιο της επιχείρη¬ 
σης- 

8. Πόροι της επιχείρησης. 

α) Έσοδα από το αντίτιμο πραγμάτων και υπηρεσιών που παρέχο¬ 
νται από την επιχείρηση. 

β) Πρόσοδοι από την κινητή και ακίνητη περιουσία της επιχείρησης. 

γ) Δάνεια και επιχορηγήσεις. 

δ) Έσοδα από κληρονομιές, εισφορές, δωρεές και κληροδοσίες. 

9. Η επιχείρηση διαλύεται: 

α) Με απόφαση του Δημοτικού συμβουλίου που λαμβάνεται με την 
απόλυτη πλειοψηφία του συνολικού αριθμού των μελών του και από¬ 
φαση του Νομάρχη. 

β) "Οταν λήξει χωρίς να παραταθεί η διάρκεια της επιχείρησης. 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός της περίπτωσης πτώχευσης, η εκκαθάριση γίνεται από εκκα- 
θαριστές που ορίζονται με απόφαση του Δημοτικού Συμβουλίου. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της επιχείρησης. Το υπόλοιπο περιέρχεται στο δήμο Καρδίτσας. 

10. Η συγκρότηση η λειτουργία και οι αρμοδιότητες των οργάνων 
διοίκησης, η λειτουργία, διαχείριση και εποπτεία της επιχείρησης, διέ- 
πονται από τις σχετικές με τις δημοτικές επιχειρήσεις διατάξεις του π.Δ. 
323/89 και την με αριθμό 25027/9.4.84 απόφαση του Υπουργείου 
Εσωτερικών που δημοσιεύτηκε στο ΦΕΚ 244/19.4.84 (τεύχος Β’). 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 10 Απριλίου 1990 

Ο Νομάρχης 
Γ. ΒΑΣΑΡΔΑΝΗΣ 


Αριθ. Ε. 4565 (13) 

Σύσταση νομικού προσώπου του Δήμου Βελβεντοΰ με την επωνυμία 
«Σχολική Επιτροπή Γυμνασίου Λυκείου Βελβεντού», Ν. Καρδί¬ 
τσας. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την ΣΤ5/26/5.10.1988 κοινή απόφαση του Υπουργών Εσωτε¬ 
ρικών, Οικονομικών, Εθνικής Παιδείας και θρησκευμάτων και Περι¬ 
βάλλοντος Χωροταξίας και Δημοσίων Έργων. 

3. Την 26/90 απόφαση του Δημοτικού Συμβουλίου Δήμου Βελβε¬ 
ντού περί συστάσεως ίδιου νομικού προσώπου με την επωνυμία «Σχο¬ 
λική Επιτροπή Γυμνασίου Λυκείου Βελβεντού», αποφασίζουμε: 

1. Συστήνουμε ίδιο νομικό πρόσωπο στο Δήμο Βελβεντού με την 
επωνυμία «Σχολική Επιτροπή Γυμνασίου - Λυκείου Βελβεντού». 

2. Σκοπός του Νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5/μελές διοικητικό συμβούλιο 
αποτελούμενο από: 

α) Ένα Δημοτικό Σύμβουλο, ως Πρόεδρο, 
β) Το Δ/ντή του Γυμνασίου Βελβεντού. 
γ) Το Δ/ντή του Λυκείου Βελβεντού. 
δ) Εκπρόσωπο του Συλλόγου γονέων και κηδεμόνων, 
ε) Ένα δημότη - κάτοικο Βελβεντού. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο και Γραμματέα. 

5. Πόροι του νομικού προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. 

Η περιουσία την οποία έχει σήμερα η σχολική μονάδα και η περιουσία 
που τυχόν αφιερώνεται. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 20 Απριλίου 1990 

Ο Νομάρχης 
ΔΗΜ. ΚΡΗΤΟΣ 
- 4 - 

Αριθ. Ε. 992 (14) 

Υπαγωγή του τακτικού προσωπικού της Κοινότητας Ασπρούλας Ν. 
Κοζάνης στις διατάξεις του Ν. 1188/81. 

Ο ΝΟΜΑΡΧΗΣ ΚΟΖΑΝΗΣ 

Με την 992/90 απόφαση μας που εκδόθηκε ύστερα από γνώμη του 
Κοινοτικού Συμβουλίου Ασπρούλας και σύμφωνη γνωμοδότηση του 

Υπηρεσιακού Συμβουλίου του άρθρου 14 παρ. 9 του Ν. 1586/86 υπά¬ 
γεται το τακτικό προσωπικό της Κοινότητας Ασπροΰλας στις διατάξεις 
του Α’ μέρους του Ν. 1188/81. 

Κοζάνη, 25 Απριλίου 1990 

Με εντολή Νομάρχη 
Ο Προϊστάμενος Δ/νσης κ.α.α. 

ΜΑΝΘΟΣ ΤΖΙΑΣΤΟΥΔΗΣ 

-φ- 

Αριθ. 672 (15) 

Συγκρότηση Επιτροπής εκκαθάρισης του αρχείου του Τμήματος ΚΤΕΟ 

Ρέθυμνου. 

Ο ΝΟΜΑΡΧΗΣ ΡΕΘΥΜΝΟΥ 
Έχοντας υπόψη: 

1. Τις διατάξεις του άρθρου 8 του Ν.Δ. 3983/1959. 

2. Τις διατάξεις του Π.Δ. 162/1979 «Περί εκκαθαρίσεως των αρ¬ 
χείων των Δημοσίων Υπηρεσιών». 

3. Τις διατάξεις του Π.Δ. 430/1979 «Περί εκκαθαρίσεως των αρ¬ 
χείων της Κεντρικής και τών περιφερειακών υπηρεσιών του Υπουργείου 
Συγκοινωνιών». 

4. Τις διατάξεις της πο;ρ. 2 του άρθρου 4 Ν. 1232/82 «Περί επανα¬ 
φορά σε ισχύ τροποποίηση και συμπλήρωση των διατάξεων του Ν.Δ. 


4352/1964 και άλλες διατάξεις. 

5. Την αριθμό 15140/26.4.1982 κοινή απόφαση των Υπουργών 
Προεδρίας Κυβέρνησης και Συγκοινωνιών «Περί αναμορφώσεως Συλ¬ 
λογικών Οργάνων Γνώμοδοτικής και αποφασιστικής αρμοδιότητας του 
Υπουργείου Συγκοινωνιών, αποφασίζουμε: 

Συγκροτούμε την Επιτροπή εκκαθάρισης των αρχείων του Τμήματος 
ΚΤΕΟ Ρέθυμνου εφ’ όσον δεν ορίζεται η σύστασή της από σχετική εγκύ¬ 
κλιο, από τους υπαλλήλους της Υπηρεσίας μας: 
α) Πρεντάκη Ευανθία, κλάδος ΔΕΙ, βαθμός Γ’. 
β) Κοκονά Βαρβάρα - Αγγελική, κλάδος ΔΕ2, βαθμός Γ’. 
γ) Ξενογιαννάκης Κωνσταντίνος, κλάδος ΔΕ3, βαθμός Γ’. 

Σαν αναπληρωματικά μέλη τους υπαλλήλους: 
α) Πετρακάκι Γεώργιο, κλάδος ΤΕ1, βαθμός Ρ. 
β) Καλαϊζτάκη Ανδρέα, κλάδος ΔΕ3, βαθμός Γ’. 

Έργο της Επιτροπής θα είναι ο έλεγχος και η συγκέντρωση, κατα¬ 
γραφή των παλαιών εγγράφων, Δ.Τ.Ε., ενδεικτικών σημάτων της 
Υπηρεσίας, που πρόκειται να καταστραφούν και η υποβολή τους για έκ¬ 
δοση των σχετικών αποφάσεων. 

Αρμένοι, 17 Απριλίου 1990 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



